Poštovana gospodo, poslanici, uvaženi gosti, ono što mene kao čovjeka i zbunjuje i sve više tjera na razmišljanje, a gdje se ja to nalazim u kojoj zemlji se nalazim jeste i činjenica da naši dnevni redovi sve više liče na član 105. iako se zna da u tom članu piše, a to bi uvažena gospoda iz ovog ovdje reda trebala da zna, da se taj član upotrebljava samo u iznimnim slučajevima kada je potrebno donjeti zakon koji zahtjeva izričitu hitnost ili je sadržajno tako beznačajan pa da nema potrebe provoditi komisijsku fazu. Pitanje predsjedavajućem i Kolegijumu glasi – uvažena gospodo da li ovi zakoni koji su sada na snazi funkcionišu? To je prvo pitanje i drugo pitanje. Ako funkcioništu u čemu se očituje hitnost i ovakav pristup današnjem dnevnom redu. Treće pitanje – znači li to da ovdje i sada mi koji sjedimo ne znamo misliti o sebi i svojoj državi na način prihvatljiv nama samima? Ako je to tako, a bogami sve više mislim da i neko misli da jeste, onda očito ovoj instituciji treba promjeniti ime. Mislim gospodo da dugujete ovom parlamentu vi koji ste sjednicu sazvali i oni koji su primjenu člana 105. tražili gdje je ta hitnost ako zakoni funkcionišu, gdje je ta nevažnost ako je drugi dio člana 105. Poslovnika primjenjen i zašto nam sve to radite? Zašto gospodo vi uzimate pravo meni kao poslaniku da argumentovano učestvujem u donošenju izuzetno važnih zakona za državu, a moje argumentovano učešće temelji se na glasovima naroda koji mi je povjerenje da oda to radim. Otkud vam pravo gospodo da mi uzimate osnovno ljudsko pravo- pravo da mislim? Ko ima na to pravo? Zašto to pravo koristi? I da li je sve ovo farsa gospodo? Farsa od demokratije. Dugujete mi gospodo obrazloženje zašto to sve radite. Hoću obrazloženje da znam šta dalje da činim. Ne možete tražiti od mene čovjeka za koga neko hoće da misli da mu je amputiran mozak. Ja hoću da sudjelujem argumentovano u radu. Hoću da dam argumentovane primjedbe, hoću da se to čuje i hoću da mi se objasni ako se prihvata zašto, 3 ako se odbija zašto. Ja vas molim da mi podrobno objasnite što sam pitao jer od toga zavisi i moj daljnji nastup u ovoj skupštini. Hvala.
Zahvaljujem uvaženom zastupniku gospodinu Mirku Banjcu. Da li još neko se javlja? Ako se niko ne javlja zaključujem raspravu o dnevnom redu. Obzirom da ovdje nije bilo promjena oko, ni prijedloga novih za dnevni red, znači smatram dnevni red je usvojen onakav kakav ste dobili. A sada da ja dam neka objašnjenja zašto sam sjednicu sazvao u kraćem roku nego je predviđeno, zašto je. Znači ovo su zakoni koje je proglasio Visoki predstavnik. Oni funkcioniruju, oni su na privremenoj osnovi. Procedura je nama objašnjena, ne nama samim, nego svima nama da ti se zakoni mogu jedino usvajati onakvi kakvi jesu. Znači jedina procedura prikladna članu 105. Kada ih usvojimo oni postaju da kažem naša svojina i ovog doma i onda mi na njih možemo puno učinkovitije utjecati, ja mislim onda možemo davati i prijedloge za izmjenu i dopune dih zakona i zato smatram da je hitnost, a onda uostalom od nas se traži, ima zakona koji su vrlo hitni radi obaveza koje Bosna i Hercegovina kao i članica Vijeća Evrope i kao potencijalni kandidat za druga članstva u druge evropske integracije koje treba usvajati i koja treba prihvatati drugačija pravila igre. Znači dnevni red je usvojen. Prelazimo na prvu točku dnevnog reda. Ad. 1. Poslanička pitanja i odgovori Ili u stvari da pročitamdnevni red kompletan radi stenograma. 1. Zastupnička pitanja i odgovori 2. Zahtjev Vijeća ministara za razmatranje Prijedloga zakona o Ombudsmanu za ljudska prava Bosne i Hercegovine po hitnom postupku (članak 105. Poslovnika), 3. Zahtjev Vijeća ministara za razmatranje Prijedloga zakona o državnoj službi u institucijama Bosne i Hercegovine po hitnom postupku (članak 105. Poslovnika), 4. Zahtjev Vijeća ministara za razmatranje Prijedloga zakona o pravnoj pomoći u službenoj suradnju u krivičnim stvarima između Bosne i Hercegovine, Republike Srpske i Brčko Distrikta Bosne i Hercegovine po hitnom postupku (članak 105. Poslovnika), 5. Zahtjev Vijeća Ministara za razmatranje Prijedloga zakona o izmjenama i dopunama Izbornog zakona Bosne i Hercegovine po hitnom postupku (članak 105. Poslovnika), 6. Zahtjev za razmatranje Zakona o administrativnim pristrojbama i tarifi administrativnih pristobi po hitnom postupku (članak 105. Poslovnika)- predlagatelj Mariofil Ljubić, a možete se i vi pridružiti koji hoćete, 7. Zahtjev za razmatranje Zakona o izmjenama i dopunama Zakona o administrativnim pristojbama BiH po žurnom postupku (članak 105. Poslovnika) – predlagatelj Mariofil Ljubić, 8. Zahtjev za razmatranje Zakona o sudu BiH po hitnom postupku (članak 105. Poslovnika) – predlagatelj Mariofil Ljubić, 4 9. Zahtjev za razmatranje Zakona o izmjenama i dopunama Okvirnog zakona o privatizaciji poduzeća i banaka u Bosni i Hercegovini po hitnom postupku (članak 105. Poslovnika) – predlagatelj Mariofil Ljubić, 10. Zahtjev za razmatranje Zakona o izmjenama i dopunama Zakona o popunjavanju upražnjenog mjesta članova Predsjedništva BiH po hitnom postupku (članak 105. Poslovnika) – predlagatelj Dom naroda Prelazimo na dnevni red ako ste, da vas napomenem da je sve ove zakone usvojio i Dom naroda Parlamentarne skupštine BiH. Ad. 1. Zastupnički pitanji i odgovori Odgovore na zastupnička pitanja dobili su uvaženi zastupnici gospodin Boro Bjelobrk i gospodin Ibrahim Đedović. Možda odgovor koji je dobio uvaženi zastupnik gospodin Boro Bjelobrk nije potpun, ali mi ćemo ako ne dobijemo zadovoljovajući odgovor mi ćemo opet tražiti da nam se dostavi cjelovita informacija, jer to je i pravo zastupnika da jednostavno institucije Bosne i Hercegovine u suradnji sa institucijama entiteta dadnu zadovoljavajući odgovor zastupnicima BH Parlamenta bez obzira ko smatrao čija je to ingerencija. Za današnju, na današnjoj sjednici prije početka svoja zastupnička pitanja u pismenom obliku uputio je uvaženi zastupnik gospodin Muhamed Begović. Da li neko od uvaženih zastupnika želi danas postaviti zastupničko pitanje i odgovor ili imate osvrt na prijašnje. Riječ ima uvaženi zastupnik gospodin Boro Bjelobrk, a neka se pripremi uvažena zastupnica gospođa Bahrija Osmanović.
Imam prvo pitanje, jel ovo predsjedavajući Vijeća ministara nešto ljut na nas. Hvala. U dokumentaciji koju sam dobio povodom pitanja postoje tri pisma upućena gospodinu Draganu Mikereviću, predsjedavajućem Vijeća ministara. Za uzvrat nema ni jednog odgovora. Stvarno pitam jel čovjek nešto ljut. Drugo, nema ga ni danas na sjednici da mogu bar usmeno da raspravim o čemu se radi. Pri tome pozivam, referišem se na stav Obdusmena Bosne i Hercegovine da ispravno u postupku znači brzo postupanje bez nepotrebnog odlaganja , a ja ću vas podsjetiti da ovaj postupak vodim od 19. maja 2001. godine. Negdje ili gospodin Mikerević ili ja pravimo grešku u procjeni brzina. I drugo da se vodi da nepristrasan biti znači voditi računa o tome da nečije predrasude ne budu faktor u odlučivanju. Baš sam želio da s njim danas raspravim jesam li ja pod nekim predrasudama ili možda on. Drugo, gospodine predsjedavajući cijenim trud koji ste ovaj put napravili, ali ću vas podsjetiti da ste već da kažem probili rok iz Poslovnika po kome ste bili dužni da preduzmete mjere da dobijemo odgovore od VIjeća ministara na pitanja pregleda trgovine oružjem Bosne i Hercegovine bilo prema unutra, bilo prema vani i takođe pregleda zemalja u kojima se može 5 nostificirati diploma sa bosansko hercegovačkih univerziteta. Ja pretpostavljam da to nije toliko teško pitanje pa da opet moram godinu i po dana čekati. Hvala lijepo.
Zahvaljujem uvaženom zastupniku gospodinu Bori Bjelobrku. Ovo ćemo ažurirati da se što prije dobije odgovor na ovo pitanje. Riječ ima uvažena zastupnica gospođa Bahrija Osmanović, a neka se pripremi uvaženi zastupnik gospodin Sead Buturović. Ako još neko želi da se prijavi.
Poštovana gospodo ja ne znam da li ima i smisla izaći za govornicu i postavljati toliko puta poslaničko pitanje. Ja više ne znam da li sam četiri ili pet puta postavila isto poslaničko pitanje na koje nisam do dana današnjeg dobila odgovor. Ja molim Ministarsko vijeće da mi odgovori mogu li dobiti odgovor, ako ne mogu, ne mogu, ako mogu dajte pošaljite konačno taj odgovor na postavljeno poslaničko pitanje. Hvala vam.
Zahvaljujem uvaženoj zastupnici gospođi Bahriji Osmanović. Riječ ima uvaženi zastupnik gospodin Sead Buturović.
Poštovani članovi Kolegija, gospodo iz Ministarskog vijeća, gospodo delegati, poslanici, posebno bi apostrofirao zbog ovog pitanja predstavnike međunarodne zajednice koji sjede ovdje i sredstva informiranja. Daću malo uvod pa ću postaviti pitanje i predložiti jednu rezoluciju. Položaj djelatnosti koji se finansiraju iz poreza i doprinosa zdravstvo, školstvo, MUP, kultura je znatno različit u pojedinim kantonima na prostorima Federacije pa i čitave države, a to je naročito izraženo u sarajevskom u odnosu na sve druge kantone. Navest ću primjer. U sarajevskom kantonu između ostalih zdravstvenim radnicima je podijeljen regres za godišnji odmor u iznosu od 400 KM dinara. U istom kantonu se na spisku ili na listi nalazi oko 200 lijekova i više, eto reću 200 koji idu na teret fonda. U HN kantonu, a tako je malo je bolja situacija isto loša i u ostalim kantonima u istoj branši situacija je sljedeća. Zdravstveni radnici primaju neredovno i sa velikim zakašnjenjem lične dohotke. Ustanove primaju materijalne troškove sa zakašnjenjem od nekoliko mjeseci, a uz to da kažem da se tek u nazad par mjeseci primjenjuje kolektivni ugovor koji je nezavisni sindikat zdravstvenih radnika potpisao sa Federalnom vladom od prije više od tri godine. Na HN kantonu ono što je najgore uopšte ne funkcionira lista lijekova koji idu na teret fonda što još više usložnjava i pogoršava ionako tešku socijalnu situaciju. Gore navedeni primjeri pokazuju kako se na prostoru Federacije u dva susjedna kantona krše osnovna ljudska prava što je u direktnoj suprotnosti sa univerzalnom 6 deklaracijom UN, te evropskom deklaracijom o ljudskim pravima koja je država Bosna i Hercegovina kao punopravna članica Vijeća Evrope od 24.4.2002. godine obavezna da poštuje. Ovaj primjer kao i niz drugih pokazuje da u ovako teškoj socioekonomskoj situaciji ovaj decentralizirani sistem upravljanja državom ne može da funkcionira u interesu svih građana Bosne i Hercegovine i što je još jednom daje snažnu podršku svim onima koji se bore za jačanje i snažnije funkcioniranje državnih institucija. S toga predlažem Vijeću ministara BiH da razmisli o mogućnosti da se na nivou države ustanove određeni vidovi solidarnosti kako bi se omogućilo funkcioniranje gore navedenih djelatnosti sa približno izjednačenim uslovima. Ovo je obrazloženje za moje pitanje Vijeću ministara koje glasi: – Kada će Bosna i Hercegovina kao međunarodni subjekt garantirati i ostvariti cjelovitu zaštitu ljudskih prava i osnovnih sloboda? To je pitanje. I podnosim danas, vi ćete dobiti jednu rezoluciju u kontekstu toga i želio bi da se Dom o tome izjasni. Rezoluciju podnosim po članu 121. itd. da to ne čitam, a ona glasi: – Predstavnički dom Parlamentarne skupštine Bosne i Hercegovine garantira ljudska prava svim građanima države Bosne i Hercegovine te s tim u svezi obavezuje sve državne i entitetske organe vlasti da obezbjede mehanizme za zaštitu istih. Toliko.
Zahvaljujem uvaženom zastupniku gospodinu Seadu Buturoviću. Rezolucija će biti podjeljena svim zastupnicima i dobiće tretman kakav i treba. Da li se još neko javlja za postavljanje zastupničkog pitanja? Ako ne javlja zaključujem i zahvaljujem. Prelazimo na drugu točku dnevnog reda. Ad. 2. Zahtjev Vijeća ministara za razmatranje Prijedloga zakona o Ombudsmenu za ljudska prava Bosne i Hercegovine po hitnom postupku (član 105. Poslovnika) Ovdje se dakle radi o zahtjevu Vijeća ministara za razmatranje zakona po hitnom postupku po članu 105. Da li predlagatelj predstavnik Vijeća ministara ima potrebe da dà obrazloženje? Nema. Znači radi se isto o zakonu koji je proglasio Visoki predstavnik naa privremenoj osnovi da bi to postao naš zakon sa normalnim rokom trajanja da ne bude privremeni, a da ga možemo i mijenjati. Trebamo ga danas razmatrati i ja se nadam usvojiti. Otvaram raspravu o zahtjevu za član 105. Zaključujem raspravu o zahtjevu o razmatranju po članu 105. 7 Trebamo se sada izjasniti da li prihvaćamo zahtjev za raspravu po članu 105. Ko je za? Hvala Ima li protiv? Nema Suzdržanih? Nema Od 36 koji su nazočni 34 za, bez glasova protiv, bez glasova suzdržanih. Znači prihvatili smo zahtjev Vijeća ministara da se ovaj zakon razmatra u skladu sa člankom 105. Prelazimo na raspravu o Prijedlogu zakona sukladno članu 105. Poslovnika. Otvaram raspravu. Ko se javlja za riječ? Ako se niko ne javlja zaključujem raspravu i predlažem da se izjasnimo o Prijedogu zakona o ombudsmenu za ljudska prava Bosne i Hercegovine. Ko je za? Hvala. Ima li protiv? Nema Suzdržanih? Nema Od 37 koji su glasali 37 za, bez glasova protiv. Znači mi smo usvojili Prijedlog zakona ombudsmena za ljudska prava Bose i Hercegovine. Nije potrebno entitetsko glasanje. Zahvaljujem. Prelazimo na točku 3. Ad. 3. Zahtjev Vijeća ministara za razmatranje Prijedloga zakona o državnoj službi u institucijama Bosne i Hercegovine po hitnom postupku (članak 105. Poslovnika) Otvaram raspravu zahtjevu za razmatranje po članu 105. Da li se neko javlja? Ako se niko ne javlja zaključujem raspravu i predlažem da se izjasnimo o zahtjevu za raspravljanje po članu 105. Poslovnika. Ko je za? Hvala Ima li protiv? Nema Suzdržanih? Nema Od 36 koji su glasali 36 je bilo za. Prema tome jednoglasno. Zahvaljujem. Prelazimo na raspravu o zakonu samom. Ko se javlja za riječ? Ako se niko ne javlja zaključujem raspravu i predlažem da se izjasnimo o Prijedlogu zakona o državnoj službi u institucijama Bosne i Hercegovine. Ko je za? Hvala Ima li protiv? Nema Suzdržanih? Nema Od 37 nazočnih 36 za, bez glasova protiv, bez glasova suzdržanih. Znači usvojili smo jednoglasno zakon. Nije potrebno entitetsko glasanje. Zahvaljujem. 8 Prelazimo na točku 4. Ad. 4. Zahtjev Vijeća ministara za razmatranje Prijedloga zakona o pravnoj pomoći u službenoj suradnju u krivičnim stvarima između Bosne i Hercegovine, Republike Srpske i Brčko Distrikta Bosne i Hercegovine po hitnom postupku (članak 105. Poslovnika) Otvaram raspravu o zahtjevu za razmatranje po proceduri u skladu sa člankom 105. Ko se javlja za riječ? Ako se niko ne javlja zaključujem raspravu i predlažem da se izjasnimo. Riječ ima uvaženi zastupnik gospodin Mirko Banjac.
Uvaženi gospodine predsjedavajući ja samo moram vam kazati da nisam učestvovao u glasanju i da vi to niste evidentirali iz razloga što mi niste odgovorili na postavljena pitanja onim redom kako sam i postavio i drugi razlog jeste što u tekstu zakona postoji kršenje Ustava Bosne i Hercegovine u prvom zakonu kog ste usvojili, umjesto Savjet ministara stoji Vlada Bosne i Hercegovine. Ja kao čovjek poslanik i predsjednik Ustavno-pravne komisije ne mogu da učestvujem u poslu direktnog kršenja Ustava, jer sam se ovdje zakleo da ću poštovati Ustav ove države. Obzirom da mi to nije omogućeno nisam u mogućnosti da se izjašnjavam. Dakle nisam u mogućnosti, lično smatram da zakoni trebaju Bosni i Hercegovini. Lično smatram da oni su na snazi, funkcionišu i lično smatram da je trebalo omogućiti nama ovdje da o tim zakonima raspravljamo, jer mislim da je u njima narušen i koncezus, paritet i rotacija što su bili jednni od glavnih elemenata uspostavljanja Dejtonskog mirovnog sporazuma. Hvala.
Zahvljujem uvaženom zastupniku gospodinu Mirku Banjcu. Ako je tehnička greška, ona se ispravi. Uvijek se može pokrenuti izmjena i dopuna. Znači vodi se rasprava o samom zahtjevu za razmatranje u skladu sa članom 105. Poslovnika. Ima li još neko, javlja li se za riječ? Ako niko se ne javlja predlažem da se izjasnimo o proceduri za raspravu za zahtjev za raspravu o članu 105. Poslovnika. Znači hitni postupak. Ko je za? Hvala Ima li protiv? Nema Suzdržanih? Znači od 37 koji su nazočni 34 za, bez glasova protiv, bez glasova suzdržanih usvojili smo zahtjev za raspravu u skladu sa člankom 105. Poslovnika. Prelazimo na raspravu o samom, ne sve što je potrebno to je tehnička ispravka i to će ispraviti kod pripreme slanja zakona na objavljivanje, tako da. Konstatirali smo to, nema potrebe. Znači nastavljamo raspravu o Prijedlogu zakona o pravnoj pomoći i službenoj suradnji u krivičnim stvarima između Bosne i Hercegovine, Republike Srpske i Brčko Distrikta Bosne i Hercegovine. 9 Ko se javlja za riječ? Ako se niko ne javlja zaključujem raspravu i predlažem da se izjasnimo o Prijedlogu zakona. Ko je za? Hvala Ima li protiv? Nema Suzdržanih? Nema Od 38 nazočnih 35 za, bez glasova protiv, bez glasova suzdržanih. Znači usvojili smo Prijedlog zakona o pravnoj pomoći i službenoj suradnji u krivičnim stvarima između Bosne i Hercegovine, Republike Srpske i Brčko Distrikta Bosne i Hercegovine. Zahvaljujem. Prelazimo na točku 5. Ad.5.Zahtjev Vijeća Ministara za razmatranje Prijedloga zakona o izmjenama i dopunama Izbornog zakona Bosne i Hercegovine po hitnom postupku (član 105. Poslovnika) U okviru ove točke imamo dva prijedloga o kojima možemo voditi jedinstvenu raspravu, a izjašnjavanje ćemo izvršiti posebno. Razlog je zato što su to dva teksta utvrđena na različitim sjednicama Vijeća ministara. a) Prijedlog zakona o izmjenama i dopunama Izbornog zakona Bosne i Hercegovine koji je u Službu primljen 24. lipnja i b) Prijedlog zakona o izmjenama i dopunama Izbornog zakona koji ste danas dobili na početku sjednice. Da li su svi zastupnici dobili ove materijale? Riječ ima uvaženi zastupnik gospodin Adem Borić. Ja sam to mislio u tom smislu i dati. Ja ovdje predlažem da li je dovoljno ½ sata pauze da iz službe svi dobiju ove. Pa evo kažu da nisu svi dobili, da ne bi bilo zabune. Ili da radimo, da preskočimo ovu točku, da uradimo još koji zakon, pa da onda damo pauzu. Ovako, ja predlažem da mi preskočimo ovu, da mi nastavimo raditi još nekoliko točaka, da službe umnože dovoljan broj primjeraka ako nemaju, da podjelimo da damo jednu kratku pauzu možda za ručak i da u međuvremenu izvršimo ove pripreme. Znači preskačemo ovu točku 5. idemo na točku 6., a službe u međuvremenu, slaže li se uvaženi zastupnik gospodin Borić s ovim. Znači točka 6. Ad. 6. Zahtjev za razmatranje Zakona o administrativnim pristojbama i tarifa administrativnih pristojbi po hitnom postupku (članak 105. Poslovnika) Predlagatelj sam ja iz tehničkih razloga. Ja kao predlagatelj smatram dane treba nikakvo uvodno izlaganje. Otvaram raspravu o zahtjevu da se ovaj zakon razmatra po članu 105. Poslovnika. Ko se javlja za riječ? Ako se niko ne javlja, zaključujem raspravu. 10 Predlažem da se izjasnimo da se ovaj zakon razmatra u skladu sa člankom 105. Poslovnika o radu. Ko je za? Hvala Ima li protiv? Nema Suzdržanih? – 1 Za je glasalo 32, 1 suzdržan, bez glasova protiv. Nema potrebe za entitetskim glasanjem. Znači zahtjev je usvojen za 32 glasa za, bez glasova protiv i 1 suzdržan. Zahvaljujem. Prelazim na raspravu o samom Prijedlogu zakona o administrativnim pristojbama i tarifa administrativnih pristojbi po hitnom postupku. Ko se javlja za riječ? Ako se niko ne javlja za riječ zaključujem raspravu. Predlažem da se izjasnimo o Prijedlogu zakona o administrativnim pristojbama i tarifi administrativnih pristojbi po hitnom postupku. Ko je za? Hvala Ima li protiv? Nema Suzdržanih? Nema Od 37 koji su se izjašnjavali 35 za, bez glasova protiv, bez glasova suzdržanih. Znači Zastupnički dom je usvojio Zakon o administrativnim pristojbama i tarifa administrativnih pristojbi po hitnom postupku. Zahvaljujem. Prelazimo na 7. točku dnevnog reda. Ad. 7. Zahtjev za razmatranje Zakona o izmjenama i dopunama Zakona o administrativnim pristojbama BiH po hitnom postupku (članak 105. Poslovnika) Nema potrebe za uvodno obrazloženje. Otvaram raspravu o zahtjevu da se razmatra po planu 105. Ko se javlja za riječ? Riječ ima uvaženi zastupnik gospodin Mirko Mijatović.
Uvaženi predsjedavajući, poštovane kolege, ja bi molio stvarno jedno objašnjenje. Ovu su zakoni koje je proglasio Visoki predstavnik, a mi treba da ih potvrdimo da bi postali naši kao što ste rekli. Na jednom mjestu je predlagač Savjet ministara, a na drugom vi. Zašto nismo mogli biti svama i mi. Nije mi jasno zašto je takva procedura, procedura mi nije jasna stvarno. A mislim da je neoubičajena pa bi molio stvarno da mi pojasnite kako je došlo do toga da ste vi, samo vi predlagač, a da je tamo Savjet ministara. Možda je to neki posebni odnos sa Visokim predstavnikom koga mi ne znamo, a željeli bi ga znati. Mislim moramo makar nešto reći. Kažete nije potreban nikakav uvod. Ja mislim da smo ovo sve mogli telefonim završiti i da ne 11 pravimo nepotrebe troškove. Potrebno je malo da nam to objasnite. Ja mislim svakome. Ja bi volio znati da li je ostalim kolegama to poznato, kako do toga dolazi. Nije ništa strašno, ali makar da znamo.
Zahvaljujem uvaženom zastupniku gospodinu Mirku Mijatoviću. Ja sam nudio i ostalim kolegama da budu predlagatelji obzirom da Vijeće ministara nama nije predložilo, ja sam želio, mislio sam da je primjerenije da mi predlažemo, nego da to predlaže nama Dom naroda koji ih je već usvojio i ja kažem ev oza ove sve sljedeće kako god hoće neka se pridruži, neka to bude naš zajednički prijedlog. Znači ja smatram da je primjerenije da mi predlažemo, nego da nama Dom naroda predlaže ove zakone. Znači, a obzirom da se radilo o roku kraćem nego redovito sazivanje, da ne bi bilo zabune tako je postupilo. Evo ja predlažem da vi svi budete predlagatelji ovih sljedećih zakona, ako se slažete. Znači dopisaćemo. Znači sada je rasprava o zahtjevu za hitnost. Ima li još neko? Nema. Zaključujem. Predlažem da se izjasnimo, da podržimo da se ovaj zakon razmatra u skladu sa člankom 105. Ko je za? Hvala Ima li protiv? Nema Suzdržanih? Nema Zahvaljujem. Od 36 koji su nazočni, 34 je za, bez glasova protiv i bez glasova suzdržanih. Znači prihvatili smo zahtjev za hitno razmatranje. Prelazimo na raspravu o samom Prijedlogu zakona. Ko se javlja za raspravu? Niko se ne javlja. Zaključujem raspravu. Predlažem da se izjasnimo o Prijedlogu zakona o izmjenama i dopunama Zakona o administrativnim pristojbama BiH. Ko je za? Hvala Ima li protiv? Nema Suzdržanih? Nema Od 36 koji su glasali 35 za, bez glasova protiv, bez glasova suzdržanih. Znači usvojili smo Zakon o izmjenama i dopunama Zakona o administrativnim pristojbama BiH. Zahvaljujem. Prelazimo na 8. točku dnevnog reda. Ad. 8. Zahtjev za razmatranje Zakona o sudu BiH po hitnom postupku (članak 105. Poslovnika) Predlagatelji većina zastupnika ovog doma. 12 Otvaram raspravu o zahtjevu da se razmatra po članu 105. Ko se javlja? Niko se ne javlja. Predlažem da se izjasnimo o tome da prihvaćamo raspravu po članu 105. Ko je za? Hvala Ima li protiv? Nema Suzdržanih? Nema Od 36 koji su tu nazočni 31 za, bez glasova protiv, bez glasova suzdržanih. Znači prihvatili smo član 105., rasprava po hitnom postupku. Otvaram raspravu o ovom prijedlogu zakona. Ko se javlja za riječ? Znači rasprava o samom tekstu zakona. Ako se niko ne javlja zaključujem raspravu i predlažem da se izjasnimo o Zakonu o sudu Bosne i Hercegovine. Ko je za? Zahvaljujem Ima li protiv? Nema Suzdržanih? –3 suzdržana Od 36 koji su glasali, 31 za, bez glasova protiv, bez glasova suzdržanih. Evo ovdje se sugerira da bi dobro bilo provjeriti entitetsko. Ko je iz Federacije Bosne i Hercegovine za? Koje iz Republike Srpske za? Hvala Iz Federacije 26 za, iz Republike Srpske 6 za, gore 31, znači imamo potrebnu većinu. Usvojen je Zakona o sudu Bosne i Hercegovine. Zahvaljujem. Prelazimo na 9. točku dnevnog reda. To je Ad. 9. Zahtjev za razmatranje Zakona o izmjenama i dopunama Okvirnog zakona o privatizaciji preduzeća i banaka u Bosni i Hercegovini po hitnom postupku (član 105. Poslovnika) Predlagatelji evo svi koji žele da se priključe. Otvaram raspravu o zahtjevu za raspravu po hitnoj proceduri članak 105. Poslovnika o radu Zastupničkog doma BiH Parlamenta. Ko se javlja za riječ? Niko se ne javlja. Predlažem da se izjasnimo o zahtjevu za hitnu proceduru. Ko je za? Hvala Ima li protiv? Nema Suzdržanih? Nema Od 37 koji su glasali, 35 za, bez glasova protiv, bez glasova suzdržanih. Ovaj dom je usvojio da se raspravlja po hitnom postupku. 13 Prelazimo na raspravu i odlučivanju o Predlogu zakona. Ko se javlja za raspravu o Predlogu zakona? Niko se ne javlja. Zaključujem raspravu. Predlažem da se izjasnimo o Prijedlogu zakona o izmjenama i dopunama Okvirnog zakona o privatizaciji poduzeća i banaka u Bosni i Hercegovini. Ko je za? Hvala. Ima li protiv? Nema Ima li suzdržanih? Nema Od 37 koji su tu, 36 za, bez glasova protiv, bez glasova suzdržanih. Konstatiram da je usvojen Zakon o izmjenama i dopunama Okvirnog zakona o privatizaciji preduzeća i banaka u Bosni i Hercegovini. Zahvaljujem. Prelazimo na 10 točku, to je Ad. 10. Zahtjev za razmatranje Zakona o izmjenama i dopunama Zakona o popunjavanju upražnjenog mjesta članova Predsjedništva BiH Bio je predlagatelj Dom naroda, evo priključuju se i kolege zastupnici. Otvaram raspravu o zahtjevu za raspravu o potrebi hitnosti razmatranja ovog zakona u skladu sa procedurom članka 105. Poslovnika ovog doma. Ko se javlja za riječ? Niko se ne javlja. Zaključujem i predlažem da se izjasnimo da raspravljamo ovaj zakon po članu 105. Ko je za? zahvaljujem Ko je protiv? – 2 Ima li suzdržanih? Nema suzdržanih Od 37 koji su glasali, 35 za, 2 protiv, bez suzdržanih, znači nije potrebno entitetsko. Znači prihvatili smo proceduru člana 105. Otvaram raspravu o ovom prijedlogu zakona izmjenama i dopunama zakona. Ko se javlja za riječ? Ako se niko ne javlja zaključujem raspravu i predlažem da se izjasnimo o ovom prijedlogu zakona. Ko je za? Hvala. Ima li protiv? – 2 Ima li suzdržanih? Nema. Od 37 koji su se izjašnjavali 34 za – 2 priotiv, bez suzdržanih. Znači, nema ptorebe usvojili smo Zakon o izmjenama i dopunama Zakona o popunjavanju upražnjenog mjesta članova Predsjedništva BiH. Ovim smo završili 10. točku dnevnog reda. 14 Ostaje nam potreba da se vratimo na točku 5. Ad.5. Prijedlog izbornog zakona Ja predlažem, je li dovoljna pauza od pola sata? Znači, dajem pauzu od pola sata da izvršimo konsultacije i da svi koji nemaju da dobiju od Službe ovaj zakon. Znači, pola sata. [[PAUZA]] Nastavimo sa 5. točkom dnevnog reda. To je zahtjev Vijeća ministara za razmatranje Prijedloga zakona o izmjenama i dopunama Izbornog zakona po hitnom postupku po članu 105. Radi se u biti pod a. i b. a u biti to su dvije točke. Znači, mi bi se formalno pravno morali izjaniti i za pod a. da se raspraljva po hitnom postupku i pod b. Ja predlažem, najprije što se tiče ovog prijedloga zakona o izmjenama i dopunama Izbornog zakona BiH koji je poslat 24.06. to je ovaj prvi dio. Predlagatelj je Vijeće ministara. Ja, samo, nažalost moraćemo i njih zovnuti da i oni objasne. Ima potrebe sigurno da razjasnimo. Zakon o izmjenama i dopunama Izbornog zakona koji ima 18 članova. Da znamo o čemu, u biti to je implementacija onih tri odluke Visokog predstavnika. To je ovaj prvi dio. Da razjasnimo materijal koji nosi datum 24.06.2002. godine, da znamo koji je to. Znači, ovaj što ima 18. članova. Razgovaramo o hitnosti ovog prvog dijela Prijedloga zakona o izmjenama i dopunama Izbornog zakona BiH koji ima 18. članova da ne bude zabune. Je li se neko javlja za raspravu o potrebi hitnosti ovog zakona u skladu sa članom 105. Ako se niko ne javlja, predlažem da se izjasnimo. Ko je zato da se ovaj pod a) razmatra u skladu sa članom 105. Poslovnika o radu ovog doma? Hvala. Ima li protiv? Nema. Suzdržanih? Nema. Od 34 koji su se izjašnjavali 34 za, bez glasova protiv i bez suzdržanih. Znači, prihvatili smo da rasprvljamo ovaj prijedlog za izmjene i dopune Izbornog zakona pod a) u skladu sa članom 105. Poslovnika o radu ovog doma. Znači, sad prelazimo na rasprvu o ovom prijedlogu zakona o izmjenma i dopunama Izbornog zakona. Znači, ovaj materijal koji ima 18. članova. Ko se javlja za riječ? Riječ ima uvaženi zastupnik gospodin Miloš Jovanović.
Poštovano Predsjedništvo, dame i gospodo, činjenica je da sve ovo što smo do sada radili je stvarno bilo i tužno i ružno. Pocijenjena je najveća institucija ove države pa pocijenjena je na neko način država, pocijenjeni smo i mi kao poslanici, pocijenjeni i omalovaženi, ali, to je što je. Na dnevnom redu je Prijedlog izmjena i dopuna Izbornog 15 zakona. Nama je poznato da veliki broj članova iz ovog zakona je već u primjeni. Ali, jedna stvar koja, da kažem, meni nije jasna, zbog čega je konkretno, govori se o članu 17. zbog čega je u izbornoj jedinici broj 5. Znači izborna jedinica broj 5 za izbor poslanika u NS RS, zbog čega je broj delegata,o dnosno broj mandata smanjen sa 12 na 11. Ako znamo kako se određuje broj mandata u jednoj izbornoj jedinici, onda stvarno mi nije jasno zbog čega je to urađeno jer broj mandata se određuje na osnovu biračkog tijela. Ja sam siguran da je u ovoj izbornoj jedinici broj birača, broj onih ljudi koji imaju pravo glasa da je povećan. Znači, povećan je broj birača a broj mandata smanjen sa 12 na 11. Druga stvar, već ako imamo na dnevnom redu izmjene i dopune ovog zakona, nije mi jasno što Ministarski savjet ili neko drugi ko je mogo da predlaže, nije mijsno zbog čega na dnevnom redu nismo stavili da izaberemo i republičku izbornu komisiju. Republičku izbornu komisiju nismo izabrali mi, a prema Izbornom zakonu republičku izbornu komisiju imenuje ovaj dom. Znači, već, ako smo sve prihvatili što je donio visoki predstavnik zbog čega nismo da mi imenujemo izbornu komisiju, jer sad se, jednostavno, postavlja pitanje. Kome je ta komisija odgovorna? Kome podnosi izvještaj i kome odgovara? Vjerovatno da će prema onom što je urađeno, znači, visokom predstavniku. Volio bih, ne znam da li neko iz Ministarskog savjeta da kažem ovaj drugi dio, drugi ovaj prijedlog izmjena i dopuna Izbornog zakona može da se obrazloži. Ovo kako sam ja vidio to je samo malo više razrađen ovaj prvi dio zakona.
Zahvaljujem uvaženom zastupniku gospodinu Milošu Jovanoviću. Riječ ima uvaženi zastupnik gospodin, nema, odustaje. Da li još neko želi riječ. Radi se o ovom prvom dijelu članova. Ako se niko ne javlja ja zaključujem raspravu. Predlažem da se izjasnimo o ovom prijedlogu zakona izmjenama i dopunama Izbornog zakona BiH. To je pod a) materijal koji ima 18 članova. Da ne bude zabune. Ko je za? Hvala. Ima li protiv? Nema. Suzdržanih? Od 36 koji su se izjašnjavali 33 za bez glasova protiv uz 2 suzdržana glasa. Konstatiram da smo usvojili Prijedlog zakona o izmjenama i dopunama Izbornog zakona BiH. Ovaj dio jedan, znači, 18 članova. Zahvaljujem. b) Prijedlog zakona o izmjenama i dopunama Izbornog zakona BiH Radi se o materijalu koji je utvrdilo Vijeće ministara. Također se traži da se ovaj materijal razmatra u skladu sa hitnom procedurom u skladu sa člankom 105. Potrebno je da najprije se opredijelimo da li ćemo ovaj materijal rasprvljati po članu 105. ovog poslovnika. Otvaram raspravu. Riječ ima uvaženi zastupnik gospodin Adem Borić.
Poštovane dame i gospodo, dakle, Klub poslanik SDA tražio je pauzu od pola sata kako bi mogao pročitati ovaj zakon koji Vijeće ministara nama danas nama na klupe dostavilo, kako bi znali o čemu ćemo glasati. Po jednoj brzoj analizi zakonskog teksta mi smo došli do spoznaje da ovaj zakon ne bi smio ići danas po hitnom postupku jer imamo određenih 16 pitanja koje bi uputili Vijeću ministara, jer po našem sudu, rješenja u ovom zakonu su suprotna Ustavu i proglašenim amandmanima. Po nama je ozbiljan ovaj princip koji je promoviran u samom zakonu u članu 10. tačka 12. napušten već u istom zakonu u članu 16.16.a) jer nama nije jasno, mi smo se bavili računicom i matematikom da, kako je moguće da u Srednjebosanskom kantonu, Hercegovačko-neretvanskom, Sarajevskom kantonu po ovom zakonu član 19. recimo, da u Srednjebosanskom kantonu broj 6 delegata da se bira iz reda bošnjačkog naroda 1 – 3 iz reda hrvatskog naroda i 1 iz reda srpskog naroda i 1 iz reda ostalih. Recimo tačka 7. u ... kantona broji 7 Hercegovačko-neretvanski kanton bira se 6 delegata, uključujući jednog iz reda bošnjačkog, 3 iz reda hrvatskog naroda i 1 iz reda srpskog naroda i 1 iz reda ostalih. U ... Kantona Sarajevo bira se 11 delegata od toga 3 iz reda bošnjačkog, 1 iz reda hrvatskog, 5 iz reda srpskog naroda, 2 iz reda ostalih da ne čitam. Mogao bih pomenuti Unsko-sanski kanton. Naša ... 91. godina i stanje 91. godine govori nam nešto drugačije. Zato predlažem. Da se povede rasprava i da dobijemo odgovor od Vijećaministara na ova pitanja kako bi jasnije se mogli odrediti.
Zahvaljujem uvaženom zastupniku gospodinu Ademo Boriću. Da li se još neko javlja u pvomp rvom dijelu procedure da se raspravlja po članu 105. Poslovnika o radu ovog doma. Ja pozivam predstavnike iz Vijeća ministara. Je li to iz vaše oblasti? Možete li ... jednostavno u ime Vijeća ministara odgovorite na ova neka pitanja koja su ovdje postavljena. Riječ ima ministar gospodin Mihajlović.
Poštovano Predsjedništvo, poštovani poslanici, dozvolite nekoliko riječi da kažem vezano za zakon izmjene i dopune Izbornog zakona BiH koji je utvrdio Savjet ministara na svojoj posljednjoj sjednici i uputio ovo po hitnom postupku u Parlament BiH. Ovo je u stvari dio Izbornog zakona koji se odnosi na usvojene amandmane na ustave entiteta, a koji se odnosi na izbor indirektni izbor, prije svega predsjednika i potpredsjednika Federacije BiH, izbor Doma naroda Federacije BiH i izbor delegata u Vijeće naroda Republike Srpske. To su, dakle, oni indirektni izbori za određene funkcije na nivou BiH, odnosno jednog i drugog entiteta. Ovo je Visoki predstavnik izostavio iz onih proglašenih koji se, pretpostavljam, maloprije raspravljali, također, koji se odnose na direktne izbore,na amandmane ustava jednog i drugog entiteta. Ovaj dio Izbornog zakona ostvljen je Svjetu ministara institucijama BiH da u jednoj kratkoj proceduri provedu i da bi BiH imala kompletan izborni zakon. Dakle, što prije da ne kasnimo da bi svi oni koji učestvuju na izborima i političke stranke i pojedinci imali kompletan izborni zakon kako bi blagovremeno se mogli pripremiti i otkloniti određene dileme koji čekaju za predstojeće izbore u izbornoj kampanji koja će uskoro početi. Ove izmjene i dopune zakona o kojima je sad riječ, rađene su u saradnji sa OHR-om i došlo se do ovog prijedloga koji je danas na stolu pred Vama. Izbor predsjednika i potpredsjednika Federacije. Vidjeli ste ovdje za koju se varijantu opredijelio Savjet ministara. Znači, da se u članu 9.13. je regulisano da izbor predsjednika i potpredsjednika Federacije 17 BiH najmanje jedna trećina delegata klubova zastupnika konstitutivnih naroda u Domu naroda Federacije predlaže kandidate za mjesta predsjednika i potpredsjednika Federacije. Članom 9.14. se to razrađuje kako to ide u Predstavničkom domu i dalja procedura 9. u članu 9.15. i 9.16. U članu 2. predloženog zakona izmjene i dopune zakona predviđeno je potpoglavlje B izbor u Dom naroda Parlamenta Federacije BiH i ovdje je rečeno da Dom saglasno ustvnim amandmanima na Ustav Federacije BiH, da Dom broji 58 delegata, od čega po 17 iz sva tri konstitutivnog naroda i 7 iz reda ostalih. Ovdje je, također, rečeno članom 10.11. da predstavnici iz reda bošnjačko, hrvatskog i srpskog naroda i reda ostalih u svkaoj skupštini kantona biraju delegate iz svog konstitutivnog naroda u tom kantonu. Dalje, razrađena matematika, znači, čista matematika ovo što je bospodin Borić pitao kako se dolazi do broja po kantonima iz reda konstitutivnih i ostalih naroda do ove cifre od 58. Znači ovdje je čista matematika. Ako je nešto u matematici i pogrešno toje onda tehnička greška, ali mislim da je članom 10.12. razrađen u stvu 2. razrađen postupak izbora delegata u kantonima iz reda sva tri konstitutivna naroda i reda ostalih. Imate ovdje u članu 19.16.a. tačno razrađeno koliko svaki kanton bira delegata u Dom naroda po ovoj formuli koja je data u članu 10.12. Na kraju, imamo uvedeno u članu 3. nakon poglavlja XI dodaje se novo poglavlje XI.a. koje glasi izbor delegata u Vijeće naroda RS potpoglavlje a) i ovdje je tačno da dom, odnosno Vijeće naroda RS broji 28 delegata od čega po 8 iz sva tri konstitutivna naroda. U članu 11.11. potpoglavlje rečeno je da članove u Vijeće naroda bira odgovarajući delgata u Narodnoj skupštini i razrada dalje u članu 11.12. na koji način se formiraju liste itd. Bilo je na Savjetu ministara i drugih varijanti oko razrade ustavnih amandmana jednog i drugog, odnosno, uglavnom u Federaciji BiH na Ustav Federacije BiH, jer tu je data veća mogućnost kombinovanja dok na prijedlog za izbor delegata u Vijeću naroda RS nije bilo više varijanti izuzev ove koja je i danas ovdje. Savjet ministara se odlučio da, s obzirom da je zakon stavio po hitnom postupku da ne može se poslati u varijantama i odlučio se za ovaj prijedlog koji ste danas ovdje dobili. Mi predlažemo da ovaj zakon ide po hitnom postupku, s obzirom da ulazimo u jedan vremenski cajtnot, vezano za izbore i da bi bilo dobro da BiH ima jednu zaokruženu zakonsku proceduru, odnosno izborni zakon. Ja se nadam da ćemo nakon današnjeg usvajanja izmjena i dopuna ovog zakona uraditi i prečišćeni tekst ovog zakona koji će, vjerovatno, Kolegij Parlamenta dogovoriti kako i na koji način da dođemo do prečišćenog teksta izbornog zakona kako bi to bilo dostupno svim političkim partijama koje učestvuju na izborima da na jednom mjestu sgledaju sve, kompletnu proceduru koja je vezano za izbore, koji će se održati 5. oktobra. Naravno da ovdje ima različitih stvova a vjerovatno i u Parlamentu kao što je bilo u Savjetu ministara različitih viđenja kako se neke stvari mogu i drugačije regulisati i one zaista to i mogu, ali je na bazi mišljenja Pravne službe Savjeta ministara ocijenjeno da su ove izmjene zakona koje su danas vama ponuđene u skladu sa Ustavom BiH i Ustavom jednog i drugog entiteta nakon usvojenih amandmana na koje je, jednim dijelom proglasio visoki predstvnik a jednim dijelom usvojene su u Parlamentu Republike Srpske. 18
Zahvaljujem ministru gospodinu Mihajloviću. Ja mislim gospodin Borić nije govorio o tehničkim. On je više o strateškim. Riječi ma uvaženi zastupnik gospodin Borić.
Ja nisam, naravno, ni dobio odgovor na traženo pitanje. Nije to prvi put da ovo Vijeće ministra krši Ustav i principe koji su tačno u ovom zakonu određeni. Meni ostaje jedino utjeha da glasam protiv i da tu neku sadisfakciju ...
Zahvaljujem uvaženom zastupniku gospodinu Boriću. Riječ ima uvaženi zastupnik gospodin Miloš Jovanović. Rasprava je još o uvrštavanju po 105.
Poštovane dame i gospodo, ja za ovo kratko vrijeme koliko sam imao vremena da pogledam izmjene i dopune ovog izbornog zakona, čini mi se da, što se tiče ovog zakona, da bi on trebao da bude u nadležnosti skupština entiteta. Evo pogledajte poglavlje IX a) govori se predsjednik i potpredsjednik Federacije BiH, znači, da kažem treba vjerovatno da se razmatra na skupštini Federacije BiH. Poglavlje b) Dom naroda Federacije BiH, takođe i izbor delegata u Vijeće naroda RS, znači Vijeće naroda RS, znači, to je trebala da razmatra Narodna Skupština RS. Tako da je ne vidim ovdje ni u jednom članu da je to nadležnost ovog doma. Znači, mislim da izmjene i dopune ovog izbornog zakona kako je ovdje predloženo treba da budu u nadležnosti entiteta i već kad sam izašao, ovdje sam vidio jednu tehničku ... kaže član 11.11. Članove Vijeća naroda bira odgovarajući klub delegata u NS, čini mi se da bi trebalo da stoji klub poslanika u NS to je samo ovako jedna ispravka, ali moj je prijedlog da se ovo rasprvlja na parlamentima entiteta. Hvala.
Zahvaljujem. Ko se još javlja u ovom prvom proceduralnom dijelu? Pošto se niko ne javlja, zaključujem raspravu. Predlažem da se izjasnimo da se ovaj zakon razmatra u skladu sa članom 105. Ko je za? Hvala. Ima li protiv? Hvala. Ima li suzdržanih? Od 36 koji su se izjašnjavali 23 za – protiv 6 – 2 suzdržana. Znači, potrebno je entitetsko izjašnjavanje. Ko je iz RS za? Ko je iz Federacije za? Iz Federacije BiH 16 za – iz RS 8 za. Znači, prihvatili smo da rasprvljamo u skladu sa članom 105. Otvaram rasprvu u skladu sa članom 105. hitna procedura, rasprava o zakonu. 19 Riječ ima uvaženi zastupnik gospodin Malkić.
Gospodo predsjedavajući, kolege poslanici, uvaženi gosti, bilo šta da se kaže biće suvišno. Međutim, moram reći sljedeće. Imajući u vidu pojedina rješenja odredaba izmjena i dopuna Izbornog zakona ponuđenog od strane Vijeća ministara i sagledavajući te odredbe, ja smatram neophodnim da se omogući ulganje amandmana na pojedina rješenja. Prije svega sljedeća. U članu 3. pa u članu 3. izmjena dopuna u članu 11.10. izmjena i dopuna, trebalo bi konkretnije da se precizira ovo pitanje. Naime, sastv vijeća naroda se zasniva na paritetu tako da svaki konstitutivni narod ima isti broj predstavnika. To je za nas ovdje po prilično lahko pitanje. Tri konstitutivna naroda i znamo to izračunati. Međutim, čitaće laik i reći će možda ima dva ili 14 konstitutivnih naroda puta 8 od 18 plus 4 jeste 22 puta 14 izaći ćemo na sto i nešto članova vijeća naroda. S toga predlažem da sastav naroda se zasniva na paritetu tako da svaki konstitutivni narod Srbi, Bošnjaci i Hrvati imaju isti broj predstavnika, odnosno ovaj drugi dio rečenice je suvišan isti broj predstavnika paritet podrazumijeva se. Stav 2. Vijeće naroda se sastoji od osam pripadnika iz reda bošnjačkog, hrvatskog i srpskog naroda. Ja mislim da je to korektnije i da bi trebalo da stoji iz razloga da ne bi, znamo mi, znate vi ministre, ali sutra neko će čitati i reći će ono maloprije što sam rekao na početku. Član 11.11. Članove Vijeća naroda bira odgovarajući klub delegata u Narodnoj Skupštini. Također, smatram da ovdje treba precizirati šta je odgovarajući klub delegata. Ovdje se podrazumijeva da je odgovarajući klub delegata kod određenog konstitutivnog naroda. Isto je ovdje ne precizirano, tako da ostavlja poprilično prostora za polemiku i nejasnoće. Član 11. tačka 12. U trećoj rečenici: Kandidati ne mogu biti poslanici u NS ili odbornici iz skupštine opštine. Čini mi se da poprilično nejasno preciziran. Kandidat ne mora da znači da će biti član Vijeća naroda. On je potencijalni član Vijeća naroda. Znači, sa ovim je rečeno da, ako se, eventualno član skupštine opštine ili odbornik skupštine opštine ne možeš biti ni nominovan, odnosno biti kandidat u Vijeću naroda. To ostavlja prostora za polemiku a nije vam to vjerovatno bila namjera. Ako jeste onda trebate pojasniti da jeste onda dati precizna, decidna pojašnjenja. Član 11.14. rečenica zadnja govori se u slučaju prestanka mandata članovima Vijeća naroda. Kaže, ukoliko nema takvog kandidata organizuju se onovi izbori za odgovarajući konstitutivni narod u skladu sa članovima 11.3. i 11.4. ovog zakona. Ja ono što znam, čini mi se da ovim članovima u zakonu koji smo mi usvojili prije nije preciziran izbor, već izmjenama i dopunama je rečeno na koji način će se birati a to su članovi od 11.11. do 11.12. S toga smatram treba omogućiti da se ulože amandmani i da danas isprvimo ovaj tekst koji nije, ne odražava najbolje stanje.
Zahvaljujem uvaženom zastupniku gospodinu Malkiću. Riječ ima uvaženi zastupnik gospodin Sead Buturović a onda predstavnici Vijeća ministra možda pri kraju diskusije da odgovore na ova pitanja. 20
Ja ću reći, ali znam da će to sve biti tako kako će biti. Možda ne pije vodu, ali, ipak, treba kazati. Ovo što je gospodin Ministar govorio vjerovatno je kombinatorika pravljena u broju, znate u globalnom broju. Kad je rečeno mora biti 50 ... 17 iz reda jednog, drugog i trećeg naroda, a onda je kombinacija prvljena, ali na uštrb kantona.Tu nema matematike. To sigurno možete, ja to tvrdim. Kakva je to matematika koja npr. iz kantona iz kog ja dolazim je jedan Bošnjak. Nema te komenatorike. To nije istina. Znači, ne odražava sigurno popis stanovništva 91. godine to tvrdim, to je šestina samo. Jeste vi pravili kombinaciju da bude 17 Bošnjaka na nivou Federacije okej, ali ste kombinovali među kantonima na uštrb stanovništva kantona to je opet situacija osnovnog prava, opet ja na ljudska prava. Sigurno tvrdim da to nije tačno. U najmanju ruku moraju biti dva Bošnjaka i mislim da to gospodine ministre ta matematika vam nije dobra, nije tačna i ne znate dobro raditi. Ovo nije matematika, matematika je egzaktna nauka, nema filozofije. Dva i dva su četiri ne može biti šest. Ali ovdje izgleda i tri i četiri i sedamnaest i šesnaest itd. Znači, dobro ste vi radili ali na uštrb da se zna stanovništva kantona određenih kantona i to ste onda vagali da ipadne 17 – 17 – 17. To nije dobro. Molim vas, to je to, ja to moram kazati zbog stanovništva koje predstavljam. Moram reći to. Ne mogu se pomiriti da je nas deseti dio dolje. Nije to tačno.
Zahvaljujem uvaženom zastupniku gospodinu Seadu Buturoviću. Rijeć ima ministr gospodin Mihajlović.
Najprije bih odgovorio uvaženom poslaniku Jovanoviću koji je dao mišljenje da bi ovaj zakon trebalo, ove izmjene i dopune zakona treba da usvajaju entiteti a ne Parlament BiH. Obaveza je entiteta, također, da usvoje ove izmjene i dopune zakona svaki za svoj dio koji se odnosi, tako da RS će usvojiti izmjene i dopune zakona vezano za izbor delegata u Vijeće naroda a Federacija BiH će usvojiti ova dva poglavlja, vezano za izbor predsjednika i potpredsjednika Federacije, kao i izbor delegata u Dom naroda Parlamenta Federacije. Dakle, to je njihova obaveza da usklade. Ja sam već u kontaktu bio sa predstavnicima RS koji su rekli da najvjerovatnije njihove sadašnje, sadašnji izbori zakon je uključio i ove izmjene pošto su znali kad su donosili izborni zakon za ove amandmane da je uključio i da neće vjeorvatno biti potrebe da donose nove izmjene i dopune, ali još jednom će pogledati ukoliko budu morali da to rade, oni će to vjerovatno vrlo brzo na Parlament RS da donese te izmjene. Najviše ovdje ima primjedbi i mišljenja oko izbora delegata u Parlament Federacije BiH. Ima tu na prvi pogled nelogičnosti. Evo, nelogičnost je isto tako da kanton ovdje u Sarajevu sarajevski, koji je to samo kanton, kanton IX kad vidite da se bira 11 delegata uključujući 3 iz reda bošnjačkog, 1 iz reda hrvatskog i 5 iz reda srpskog naroda i 2 iz reda ostalih. Zastupljenost Srba u Federaciji BiH očigledno od svih kantona najveća ovdje u kantonu IX pa se moralo ovih 17 ovu formulu delegata naći koliko koji kanton. Na prvi pogled je nelogično. Očigledno da nije struktura u kantonu takva kakva je, ali na nivou BiH tih 17 mora se naći mjesta u svakom kantonu i zato se došlo do ove matematike koju je pomogao OHR i Izborna komisija zajedno sa članovima Savjeta ministara da dođemo do ove formule i do ovog izbora. Da li je ona pravična, pravedna itd. to se sad može otvarati rasprava. Rasprava da li treba jedan kanton da ima jednog više Bošnjaka manje Srbina, drugi obrnuto itd. ali red od 17 koliko je predviđeno ustavnim amandmanima mora se uklopiti u Fedraciju BiH. Znači, po 17 iz svakog konstitutivnog naroda, odnosno iz reda ostalih... To je razlog zbog koga je došlo do 21 razrade da ne bi bilo zabuna, do razrade, do razrade ovog člana, koji je razrađenčlanom 19.16.a) i tačno unaprijed se zna bez ikakvih kalkulacija koliko koji kanton predlaže i može biti zastupljen u Domu naroda BiH. Da li je to najsretnije rješenje, Savjet ministara je stao na stanovište da to ponudi Parlamentu i ako je bilo i drugačijih mišljenja, možda drugačijih nekih finesa. Ali, u suštini svodi se na 58 delegata koje treba rasporediti na 10 kantona. To je bila suština našeg prijedloga i stava. Bilo je, ja vam moram reći bila je varijanta gdje određeni broj kantona imao po jednog, samo po jednog, više, odnosno manje iz jednog ili drugog ili trećeg konstitutivnog naroda, ali u cjelini mora biti 58 delegata iz 10 kantona. Još jednom, ne bih ulazio u polemiku da li je to idealno dobro, ali Savjet ministara je između nekoliko varijanti, prihvatio ovu varijantu koju vam danas mi nudimo. Bila je velika rasprva. Mi smo imali tri sjednice Savjeta ministara vanredne sjednice da bi došli do ovog predloga usaglašenog koji smo vam predložili. Tehnička greška je ono tamo gospodin Jovanović što je iznio da ne delgata u članu 11.11. nego poslanika, to treba isprviti, to je tehnička greška. Znači, članove Vijeća naroda bira ... klub poslanika u Narodnoj skupštini to je član 11.11. Član 11. kod RS, član 11.12. je da data procedura oko izbora kandidata za Dom naroda. Mi smo se opredijelili zajedno sa mišljenjem OHR-a, da kandidati ne mogu biti poslanici u Narodnoj skupštini, odbornici u skupštini opština. Po pravilu oni ne mogu biti nosioci dvije izborne funkcije, tako da smo se mi opredijelili da ne mogu biti ni kandidati. To je prijedlog Savjeta ministara. U krajnjoj, i da su kandidati ne mogu biti izabrani, odnosno mora se odreći neke funkcije ukoliko bude izabran itd. To je Izbornim zakonom već rečeno u prethodnim poglavljima koji nisu sastvni dio ovih izmjena i dopuna. Kad se ima kompletan izborni zakon onda se može vidjeti da nije jedno sa drugim u vezi. Član 11.14. ovdje je jasno, bar tako ja mislim, da je, ukoliko nema kod izbora, ukoliko nema na listi više kandidata ... sa lista, vrši se novi izbori po članu kako je to regulisanočlanom 11. tačkom 11. i članom 11.12. Znači, kad se iscrpi lista nema više rezervnih kandidata, onda se ponavlja izbor kako je to predviđeno člano 11. tačka 11. i članom 11. tačka 12. To se podrazumijeva tako. Nemate potrebe da se ovdje sastav Vijeća naroda zasniva na paritetu. Tako da svaki konstitutivni narod ima isti broj predstavnika. Ovdje nije navedeno koji su to konstitutivni narodi, ali kad se pogleda kompletan Ustav, odnosno Izborni zakon onda je rečeno u prethodnim članovima ko su konstitutivni narodi u BiH, znači Srbi, Hrvati i Bošnjaci itd. Ja ne kažem da je ovo idealan zakon, ali predlažemo da ove izmjene i dopune danas budu prihvaćene i da imamo kompletan zakon koji će nam dostupan i da možemo izbore po njemu vršiti.
Zahvaljujem ministru gospodinu Mihajloviću. Ko se još javlja za riječ? Za riječ se javlja uvaženi zastupnik gospodin Malkić.
Ja mislim da nije u redu da u članu 10.10. prilikom formiranja Doma naroda, odnosno izbora Doma naroda i konstatacije koliko broji pojedinih delegata, jasno piše. Kantonalna, odnosno zakonodavno tijelo biraju 58 delegata u Dom naroda 17 iz reda bošnjačkog, 17 iz 22 reda srpskog, 17 iz reda Hrvatskog naroda i 7 iz reda ostalih. Isto tako, odnosno slično treba da stoji u članu 11.10. gdje će pisati. Vijće naroda se sastoji od 28 članova – 8 predstavnika iz reda bošnjačkog naroda – 8 predstavnika srpskog naroda i 8 predstavnika hrvatskog naroda i 4 predstavnika ostalih da bi imali jedinstven tekst a ne mogućnost špekulcija. Ako je ministar dao pojašnjenje u članu 11.11. gdje kaže članove Vijeća naroda bira odgovarajući klub poslanika, onda je još gora situacija. U NS RS imamo odgovarajuće klubove poslanika SDA, SDP-a i ostalih, a jasno je rečeno da klub delegata određenog naroda bira i ovdje ne mijenja se delegat sa poslanikom, već samo iza delegata treba ubaciti konstitutivnog naroda.
Zahvaljujem uvaženom zastupniku gospodinu Malkiću. Riječ ima ministar gospodin Mihajlović da da potrebna objašnjenja povodom ovih pitanja.
U članu 11.10. kod izbora Vijeća naroda RS u stavu 2. Vijeće naroda se sastoji od 8 pripadnika iz svakog od konstitutivnog naroda i 4 pripadnika ostalih naroda. Mislim da nije sporno da po analogiji koja je predviđena za izbor delegata u Federaciji gdje je u zagradi pored broja rečeno i kog naroda da to stoji ovdje. Ukoliko to naravno ne kosi se to sa Poslovnikom. Ali se to podrazumijeva. Mislim da je to sasvim jasno, mada nije primijenjena ista analogija, da u zagradi pored broja stoji i ime naroda, a to se podrazumijeva konstitutivni nrodi. Mi u BiH imamo tri konstitutivna naroda i to nije sporno. Ja u suštini ne bih imao ništa protiv da se ovdje pored zagrade, ali ukoliko to ne kosi se sa Poslovnikom, da se mijenja tekst koji je postojeći.
Riječ ima uvaženi zastupnik gospodin Banjac a neka se pripremi uvaženi zastupnik gospodin Miro Grabovac.
Poštovana gospodo nije mi cilj da odugovlačim ovu vrlo efikasnu sjednicu, ali mi jeste cilj da upozorim na nešto što kao čovjek ne mogu da prihvatim i što smatram negativnim i opasnim, a to je. U Parlament BiH u Vijeće ili Dom naroda bira se na jedan način za koji smatram da je demokratičan i daleko demokratičniji od onoga što je danas ugrađeno za entitete u Izbornom zakonu za koji smo kazali da je bolji. Činjenica je, da je to ne prihvatljivo i da moja teza da se stanje bespotrebno komplikuje na štetu sviju nas, ostaje na snazi ja i dalje mislim da je tako. Prvo, gospodo, ne postoji nigdje mogućnost ni u jednom parlamentu svijeta da se govori o demokratskom sistemu koji je višepartijski, da se klub poslanika formira po nacionalnoj osnovi i ako zna da takva odrednica ne postoji. Jednostavno ne postoji. to je moralo da se drugačije uredi. Međutim, ja sam istinski želio da danas i ovdje razgovaramo potpuno otvoreno o boljim rješenjima koja će nam pomoći svima da dođemo do napretka, jer dok god ne naprvimo politički stabilnu BiH neće biti ni ekonomskog prosperiteta ni razvoja i, naravno da je to bio glavni razlog što sam se javio i rekao da jednostavno mislim da mi nije 23 omogućeno da učestvujem kao poslanik u jednom demokratskom dijalugu sa vama i argumentovanom dijalogu da podijelim argumente i da primim sugestije ako su pozitivne. Također, gospodo, ne mogu da prihvatim da u 21 vijeku imamo verbalni delikt u BiH. Kaznu zbog verbalnog delikta i ako smo se ovdje dogovarali d anećemo to primjenjivati da je to nešto što mor aostati prošlost, on se ponovo nalazi u Izbornom zakonu BiH. Postavlja se pitanje kud sve ovo vodi. Gospodo, uvažena gospodo, molim vas, u zakonodavstvu ove države u pozitivnom zakonodavstvu u periodima koji su važili na prostorima bivše Jugoslavije samo čovjek je mogao izgubiti pravo da bude biran ako je osuđen na kaznu zatvora. Nikako drugačije. Nije mi prihvatljivo da neko može biti oštećen za dio osnovnog ljudskog prava a to je da bude biran. Nije mi prihvatljivo da on ostaje na slobodi i da mu se uzima to ljudsko pravo. Pa kaznite ga gospodo. Nađite pravnici rješenje akoje uradio zlo djelo, neka za to djelo odgovara i neka ide u zatvor. Nemojte to raditi ovdje i to zvati demokratskim razvojem. Ja ne mogu da prihvtim da je to demokratija i nikad to neću prihvatiti. Nema tu objašnjenja za takve postupke, ali, gospodo, sve je ovo priča u vjetar jer ste nas uveli u proces koji nije trebalo da ide. Svi mi znamo. Ja sam apsolutno opredijeljen da je Izborni zakon treblao dograditi, ali ga istovremeno nije trebalo degrdirati na određenim mjestima. Tu je suština mojih primjedbi. Narvno, gospodo, ja znam da sam vam uzeo vrijeme i zbog toga se izvinjavam, ali uzeo sam vrijeme da ovo bude poruka javnosti da se više ovako ne radi, da bude poruka onima koji dolaze da razmisle prije svega mogu liovako razvijati BiH kao demokratsku zajednicu ili ne. Hvala vam lijepo.
Zahvaljujem uvaženom zastupniku gospodinu Banjcu. Riječ ima uvaženi zastupnik gospodin Miro Grabovac.
Gospodine predsjedavajući, gospodo zastupnici, ja smatram gospodine ministre da je članak o kome je govorio gospodin Malkić 11.10. da je u pitanju tehničke prirode i da je ustavna obaveza, kad je u pitanju ovaj dio nabrojati konstitutivne narode. Prema tome, smatram da nije potrebno ništa da je ovo tehničke prirode i da je, da se ono podrazumijeva. Prema tome, ne mijenja ništa, s obzirom da je to u članku 10.10. kad je u pitanju Parlament Federacije nabrojano a, s obzirom da se usvaja, također, u dva doma onda je potrebno ovo i ustavna obaveza. Znači, da se nabroje konstitutivni narodi, s obzirom da će NS RS usvajati ovaj zakon, ovaj dio koji se tiče njenog izbornog dijela, smatram da je to ustavna obaveza i ovdje treba da je, i radi se po mom shvaćanju da je ovo u pitanju tehničke prirode da nije, uopće, nešto što bi trebalo smetati, s obzirom da glasujemo po članku 105. i dobro bi bilo da se to konstatuje tako. Hvala. 24
Zahvaljujem gospodinu Grabovcu. Ja mislim da ovdje može intervenirati efikasno predlagatelj zakona. Znam ustavno jeste kategorija a mislim da predlagatelj treba da prihvati, obzirom da je i predložio zakon po članu 105. da prihvati ovo i da ponudi ovom zakonu. Riječ ima ministar gospodin Mihajlović.
S obzirom da je članom 10.10. razrađeno tačno i rečeno kako se bira Dom naroda u Parlamentu Federacije BiH, mislim da ista analogija trebala bi da bude u članu 11.10. tako da stav 2. Vijeće naroda sastoji se od 8 iz reda bošnjačkog naroda, 8 iz reda srpskog naroda i 8 iz reda hrvatskog naroda i 4 pripadnika iz reda ostalih. Tako da bi bili isti članovi samo u različitim domovima. To je i ustavna kategorija. S obzirom da u članu 11.10. smo to sad prepisali, tu je isti tekst kao što je u članu 10.10. gdje je ovo razrađeno tačno iz Ustava, pa je rečeno pored broja i rekli smo koji su to konstitutivni narodi a u članu 11.10. radili smo da ista analogija bude i u članu 10.10. kao i u članu 11.11. i onda ... i imamo istu analogiju za jedan i drugi dom naroda u jednom i drugom entitetu, smatarajući to da je to tehnička greška i da u sklopu toga imamo isti tekst samo različiti ...
Zahvaljujem ministru gospodinu Mihajloviću na ovom objašnjenju i razjašnjenju, jer oni su predlagatelj ovog zakona. Ko se dalje javlja za riječ? Ako se niko ne javlja predlažem da zaključimo da se izjasnimo o prijedlogu ovog, o Prijedlogu izbornog zakona sa isprvkama. Ko je za? Hvala. Ima li protiv? Hvala. Ima li suzdržanih? Od 32 koja su glasali 23 za – 5 protiv – 1 suzdržan. Potrebno je i entitetsko glasanje. Ko je iz Federacije BiH za? Hvala. Ko je iz RS za? Federacija BiH 16 - RS 7 - znači, usvojili smo i ovo. Zahvaljujem. Završili smo ovu sjednicu. Vidimo se 16.-tog. Ona će biti uvrštena 16. Samo smo je mi podijelili odmah danas da ne ne moramo slati. Znači, 16.-tog sjednica nova. Sjednica je završena.